et en en de is is is is is is is is is is is is is en en cs fi et en is en en is en is en en is en en is en is en en is en en is en en is en da en en et en cs is en en is en en en en is en en is is en en en is en en is en en is en en is en en en en en en en en en en en en sk fi hu is en is en en is is en en is en is en en is en en is en en is en en is is is en en en en is en is en en is en en is en en en en en en en en en sk de et en is is en en is en is en en is en en is en en en is en is en en is en en en en en en is zh da en is en en is en is en is en en is en is is en en is en en is is en is en is en is en is en en en en en en is en hu en is en en en en en en en en hu en en pt is en is is is is en en en is cs en en cs en en cs cs cs da en cs en cs en en en cs cs da en is en en cs cs en en en de cs da en is cs en en cs cs en en en cs cs da en is cs en en cs cs en en en cs cs da en is cs en en cs da en
Showing posts with label fánalengja. Show all posts
Það er ærin ástæða til þess að skreyta þjóðlega næstu daga. Þjóðhátíðardagurinn framundan svo ekki sé minnst á heimsmeistarakeppnina í fótbolta í Rússlandi þar sem ÍSLAND tekur auðvitað þátt!
Þrátt fyrir fjarveru sumarsins hingað til er lúpínan tekin við sér og auðvelt að skella fallegri lúpínu í vasa.
Hérna sjást undurfallegu gleym-mér-einar í staupglasinu betur
hérna sést bakkinn með heimatilbúinn fánalengju og dagatali sem að guttinn bjó til í leikskólanum.
Fánalengjuna góðu gerði ég fyrir mörgum árum úr munsturlímböndum og nota alltaf aftur og aftur.
Hérna getið þið lesið um fánalengjuna góðu.
Eitt árið skellti ég íslensku birki í vasann
og setti þrenningarfjólur í staupglasið.
Þetta árið eru engar þrenningarfjólur komnar í garðinn minn því miður en ég hef fundið gleym-mér-ei. Mér finnst eitthvað svo viðeigandi að setja svona smá og falleg villt íslensk blóm í vasa og verður alltaf hugsað til þjóðsöngsins og "eilífðar smáblómsins með titrandi tár".
Kerfillinn er aðeins byrjaður að taka við sér í náttúrunni og ég er ekki frá því að hann verði fyrir valinu í ár.
Ég held að það sé bara ein leið til að enda þessa færslu:
Email ThisBlogThis!Share to TwitterShare to FacebookShare to Pinterest
Labels: fánalengja, heimilið, munsturlímband, náttúra, umhverfisvænt, Washi teip
2 ára afmæli guttans #3 Hringekjukakan
Nú er komið að því að dást að hringekju afmæliskökunni. Hugmyndina fann skeytióða mamman á netinu en það kom í hlut pabbans að útfæra hana!
Við gerðum kökuna nú bara úr því sem var til heima og vorum ekkert að stressa okkur of mikið, það er nefnilega ekkert gaman að halda afmæli ef undirbúningurinn er bara stress og leiðindi!
Fyrsta af öllu er snúningsdiskur frá IKEA (þessi leynist á mörgum heimilum!)
ljúffeng kaka að eigin vali (gerið gat í miðjuna, mjög smökkunarvænt!)
Þá er að búa til stöðuga súlu í miðjuna
festa súluna á pappa og botn úr bökunarformi fyrir efri hlutann
Klæða svo allt með álpappír
og setja aðra köku þar (okkar fékk smá sprungur við flutninginn, en bragðið bar engan skaða af!)
Ég verð að monta mig af því hvað maðurinn minn er hugmyndaríkur en hann notaði maukuð jarðarber til þess að fá þennan fína bleika lit og maukað mangó og túrmerik fyrir gula litinn!
Nokkrir grillpinnar, pappírsrör og útklipptar myndir og tadaaaaa!
(hafðu kveikt á hljóðinu)
Kakan var ótrúlega stöðug og gestirnir gátu skorið sér sneiðar af báðum hæðum án þess að taka kökuna í sundur!
Nokkrar myndir af smáatriðum
Ég notaði servíettur í þremur litum, fannst þær allar svo fallegar!
Líka græn og blá pappírsrör.
Þessi fánalengja var bara úr einlitum pappír
en með sömu fallegu myndunum!
Þessi æðislega kanína varð að skreyta hillurnar, hún hefur fylgt pabbanum frá fæðingu og er snjáð í samræmi við öll knúsin sem hún hefur fengið í gegnum tíðina.
Að lokum vil ég þakka góðar viðtökur við þessum afmælisfærslum, heimsóknir á síðuna hafa sjaldan verið fleiri og fallegu athugasemdirnar gleðja mig mikið :-)
Posted by Rósir og rjómi at 15:30 No comments:
Email ThisBlogThis!Share to TwitterShare to FacebookShare to Pinterest
Labels: DIY, dúllerí, fánalengja, föndur
2 ára afmælisgutti #2
Í gær skyldi ég við ykkur með þessari mynd og lofaði framhaldi af afmælisdúlleríinu....
Hérna má sjá sætu myndirnar sem ég keypti á Etsy notaðar í kökuskraut.
Þó ég eigi slatta af pappírsföndurdóti á ég ekki enn hringlaga og "scallop" mynsturgatara eins og maður sér svo oft notað.
Ég notaði bara misstórar límbandsrúllur til þess að strika eftir misstóra hringi, klippti út og límdi á tannstöngla.
Diskinn fagra er ég með í ótímabundnu láni frá mömmu og ég nota hvert tækifæri til þess að sýna hann því mér finnst hann einstaklega fallegur. Takið bara eftir fallega skuggamynstrinu.
Myndirnar góðu voru líka notaðar á fánalengjur /veifur
Þessar buðu gesti velkomna á stigaganginum
hjá bangsakrúttinu kúrði þetta krútt
Minni gerðin af veifunum fékk að njóta sín á afmæliskökunni
Svona kökuskreyting er svo einföld að ég leyfi mér að fullyrða að hún sé á allra færi
OG það er auðvelt að laga þetta að allskonar þemum
OG það er hægt að setja þetta á næstum hvernig köku sem er!
Næstum (en bara næstum!) því jafn sætur og afmælisstrákurinn okkar
og sætur "votti" líka.
Í næstu færslu er svo allt um meistaraverk pabbans sem sést á þessari mynd:
það var nú ekki hægt að hafa samskonar afmælisköku í sitt hvorri afmælisveislunni! :-)
Posted by Rósir og rjómi at 15:47 7 comments:
Email ThisBlogThis!Share to TwitterShare to FacebookShare to Pinterest
Labels: afmæli, DIY, dúllerí, fánalengja, föndur
Hæ, hó, jibbí, jei...
....og jibbí og jei, það er kominn 17.júní!
Smá þjóðhátíðarinnblástur, álíka alíslenskur og textabrotið hér á undan.
Ég gerði litla fánalengju með skrautlímböndum, bæði plast- og hríspappírslímböndum (washi tape).
Afar einfalt og nokkuð fljótlegt.
Gömlu krúttarastígvélin urðu líka að vera með, það er fátt íslenskara en rigning á á þjóðhátíðardaginn!
og svo litli bíbíinn fuglinn
Maður gæti jafnvel skellt í skyrköku og skreytt hana í þessum anda (auðvitað með íslenska fánann sem fyrirmynd!)
Posted by Rósir og rjómi at 12:15 1 comment:
Email ThisBlogThis!Share to TwitterShare to FacebookShare to Pinterest
Labels: dúllerí, fánalengja, föndur, heimilið, munsturlímband, stigagangur, Washi teip
Fánalengja og girnilegur matur
Maðurinn minn hélt "smá" kokteilboð fyrir vinnufélaga sína hérna heima hjá okkur og ég fékk að skreyta smá. Þegar ég var að vinna myndirnar fannst mér samt myndirnar af áhugamannaföndrinu mínu blikna hliðin á matarmyndunum frá atvinnukokkinum þannig að ég vara svanga við myndunum!
Verulega gómsætir og girnilegir kjúklingaborgarar ásamt beikonvöfðum döðlum
Kjötbollur með baunasalati, þetta var uppáhaldið mitt
Marineraður kjúklingur, minnir svolítið á broddgölt!
Meiri kjúklingaborgarar og roastbeefvafið kartöflugratín
Hluti af eftirréttunum, kaffimousse og jarðarber með súkkulaði og pistasíuhnetum
....orðnar svangar? Allt í lagi, ég skal láta þetta duga af matarmyndum og sýna ykkur fánalengjuna mína, mér finnst hún voða sæt en hún er hvorki ljúffeng né girnileg :-)
Málið er að við þurftum að taka niður ljósakrónuna sem að hangir venjulega yfir matarborðinu svo að það væri hægt að hafa hlaðborð...
...og þá var veggurinn bara auður og hvítur sem var alveg ómögulegt...
(eldvarnarteppið skærrauða telst ekki með, það er of ljótt!)
...en fánalengjurnar lífguðu upp á vegginn og buðu fólk velkomið
Ég notaði blúndudúllur til þess að skreyta, skyggði aðeins með bleki og skar stafinu út í fínu Grand Calibur vélinni minni
Snúran var svo fest á vegginn með límbandi og fánaveifurnar hver og ein með kennaratyggjói
Hvað segið´i annars, svangar?
Kokkurinn skellti í handgerða sykurspírala, svona "smá" skraut!
Ó afsakið, ég ætlaði ekki að pína ykkur með fleiri matarmyndum, lokið bloggsíðunni og hugsið bara um þessa mynd, það verður enginn svangur á því!
Posted by Rósir og rjómi at 15:16 12 comments:
Email ThisBlogThis!Share to TwitterShare to FacebookShare to Pinterest
Labels: DIY, fánalengja, föndur
Subscribe to: Posts (Atom)
View my complete profile
afmæli (17) afmæliskort (2) bakki (5) Barnaherbergi (17) brúðkaup (2) búðarrölt (6) búningur (1) DIY (31) DIY hugmyndir (12) dúllerí (39) endurvinnsla (15) fánalengja (6) ferming (1) föndur (66) föndurhorn (1) frítt prentefni (17) gjafahugmynd (27) Grænn apríl (7) heimilið (39) innpökkun (20) jól (17) jóladagatal (2) kaka (3) kort (34) krakkaföndur (19) krakkakort (5) laufabrauðsjárn (2) mæðradagur (2) merkimiðar (14) munsturlímband (27) myndarammi (13) náttúra (14) öskudagur (2) óþarfaþrá (4) pakkar (10) páskar (13) sængurgjafir (3) samvera (16) snyrtivörur (3) stigagangur (6) súkkulaði (5) svefnherbergi (1) umhverfisvænt (26) uppskrift (4) veisluskreytingar (4) vert að skoða (4) vor (4) Washi teip (25) þrennt á þriðjudegi (8)
Blogg sem ég fylgist með
Barnabókaflóðið í Norræna húsinu
Simple theme. Powered by Blogger.